വധഭീഷണി അടവ്: കൊടി സുനിക്ക് കണ്ണൂര് സെന്ട്രല് ജയിലിലേക്കു മാറ്റം കിട്ടാന് കളികള് തൃശൂര് : വിയ്യൂര് ജയിലിനുള്ളില് തനിക്കു വധഭീഷണിയുണ്ടെന്ന കൊടി സുനിയുടെ വാദം കണ്ണൂര് സെന്ട്രല് ജയിലിലേക്കു മാറ്റം ലഭിക്കാനുള്ള സമ്മര്ദ തന്ത്രമെന്നു സൂചന. എന്നാല്, വിയ്യൂര് അതിസുരക്ഷാ ജയിലിലേക്കു മാറ്റിയതോടെ ഇതും പൊളിഞ്ഞു. വിയ്യൂര് സെന്ട്രല് ജയിലില് ലഭിച്ചിരുന്ന സൗകര്യങ്ങളൊന്നും അതിസുരക്ഷാ ജയിലില് ലഭിക്കില്ലെന്നതിനാല് സുനി കൂടുതല് അസ്വസ്ഥനാണെന്നു വിവരമുണ്ട്. വിയ്യൂരില് സുനിയുടെ കയ്യില് നിന്നു മൊബൈല് ഫോണ് പിടികൂടുകയും കോവിഡ് കാലത്ത് ഒട്ടുമിക്ക തടവുകാര്ക്കും ലഭിച്ച പ്രത്യേക പരോളില് നിന്നു തഴയപ്പെടുകയും ചെയ്തതോടെയാണു കണ്ണൂരിലേക്കു മാറാന് സുനി ശ്രമം തുടങ്ങിയതെന്നു ജയില് വകുപ്പിനു സൂചന ലഭിച്ചിട്ടുണ്ട്. തന്നെ വധിക്കാന് കൊടുവള്ളി സ്വര്ണക്കടത്തു സംഘത്തിന്റെ ക്വട്ടേഷന് ഏറ്റെടുത്തതായി സുനി ആരോപിക്കുന്ന തടവുകാരെല്ലാം ഇക്കാര്യം നിഷേധിക്കുകയും സുനിയുടെ അടവാണെന്നു മൊഴി നല്കുകയും ചെയ്തതായാണു വിവരം. മൊബൈല് ഫോണുമായി പിടിക്കപ്പെട്ടതോടെയാണു വിയ്യൂരില് കൊടി സുനിക്കു മേല് ശക്തമായ നിയന്ത്രണങ്ങളുണ്ടായത്. ടിപി വധക്കേസിലെ മറ്റു പ്രതികള്ക്കെല്ലാം കോവിഡ് കാലത്തു പ്രത്യേക പരോള് ലഭിച്ചപ്പോള് സുനി മാത്രം ജയിലില് കഴിയേണ്ടി വന്നു. അനുയായികളായ തടവുകാരെയെല്ലാം പൂജപ്പുരയിലേക്കും കണ്ണൂരിലേക്കും മാറ്റുകയും ചെയ്തതോടെ സുനി വിയ്യൂരില് ഒറ്റയ്ക്കായി. ഉറ്റതോഴനായിരുന്ന ഫ്ലാറ്റ് കൊലക്കേസ് പ്രതി റഷീദുമായി ഇടയുകയും ചെയ്തതോടെയാണു സുനി ഭീതിയിലായത്. ഇതോടെ രാഷ്ട്രീയ തടവുകാരുടെ താവളമായ കണ്ണൂര് സെന്ട്രല് ജയിലിലെത്താന് ശ്രമവും തുടങ്ങി. ഇതിനു വേണ്ടിയാണ് ക്വട്ടേഷന് വധഭീഷണിയുണ്ടെന്ന ആരോപണം ഉയര്ത്തിയതെന്നാണു ജയില് വകുപ്പിന്റെ അനുമാനം. Tags kodi suni TP Chandrashekharan shortlink